אליפות סינסינטי הפתוחה

אליפות סינסינטי הפתוחה (באנגלית: Cincinnati Open) היא טורניר טניס שנערך כל שנה על מגרשים קשים בעיירה מייסון הקרובה לעיר סינסינטי שבאוהיו, ארצות הברית. הטורניר נערך בפעם הראשונה בספטמבר 1899, והוא טורניר הטניס בעל הוותק הרב ביותר בארצות הברית שעדיין משוחק בעירו המקורית.

הטורניר הוא השני בחשיבותו מבין טורנירי הקיץ האמריקאיים, לאחר אליפות ארצות הברית הפתוחה: טורניר הגברים הוא אחד מתשעת טורנירי המאסטרס 1000 של סבב ה-ATP, וטורניר הנשים הוא אחד מעשרת טורנירי WTA 1000 של סבב ה-WTA.

 היסטוריה 
לאורך השנים שינה הטורניר את שמו מספר פעמים. הטורניר הראשון נערך בשנת 1899 בשם אליפות סינסינטי הפתוחה (Cincinnati Open), שם שהוחלף שנתיים לאחר מכן לטורניר הטניס של הטריי-סטייט (Tri-State Tennis Tournaments). שם זה היה נותר בעינו עד שנת 1969, תחילת העידן הפתוח בטניס, אז שונה לאליפות הטניס המערבית (Western Tennis Championships). בשנת 1979 עבר הטורניר למיקומו הנוכחי במייסון, אוהיו, כ-40 קילומטר צפונית ממרכז סינסינטי, ושינה את שמו לאליפות ה-ATP (ATP Championships). בשנת 2000 שונה השם לסינסינטי מאסטרס (Tennis Masters Series Cincinnati), ובשנים 2002-2024 נקרא אליפות וסטרן & סאות'רן הפתוחה (Western & Southern Open) לאחר הסכם חסות עם קבוצת וסטרן & סאות'רן.

הטורניר החל את דרכו במועדון הספורט אוונדייל (Avondale Athletic Club) בעיר סינסינטי, מקום שכיום שייך לאוניברסיטת זייבייר (Xavier University). במהלך השנים המיקום בו הוא נערך התחלף תדיר למספר אתרים שחלקם אף אינם נמצאים בסינסינטי גופא, בין השאר כתוצאה משינויים בהנהלת הטורניר ובמשטח הטניס. במשך מרבית שנות קיומו של הטורניר שיחקו בו על משטח חימר, עד שנת 1979, ממנה והלאה עבר למשטח הקשה במגרשים במייסון.

בשנת 1974 בוטל טורניר הנשים ולא חזר לסבב ה-WTA עד שנת 2004, פרט לפעם אחת ב-1988. ב-2008 הטורניר נרכש על ידי התאחדות הטניס האמריקאית (USTA). ההתאחדות מכרה את הטורניר ב-2022 לחברת ההשקעות "בימוק קפיטל" (Beemok Capital) של איש העסקים בן נבארו בכ-250 מיליון דולר. לאחר הרכישה הועלו על-ידי חברת ההשקעות רעיונות להעברת הטורניר לעיר אחרת בארצות הברית, או להרחבתו במיקומו הנוכחי; לבסוף הוחלט להותיר את הטורניר במייסון ולהרחיבו לפורמט של 12 ימי משחק ו-96 שחקנים (מ-56 בפורמט הקודם). כמו כן, שמו של הטורניר שונה חזרה לאליפות סינסינטי הפתוחה לאחר שהסכם החסות הסתיים. 

 מתחם הטורניר 
הטורניר נערך במרכז הטניס על שם משפחת לינדנר במייסון, פרבר של העיר סינסינטי שבאוהיו. במתחם ישנם סך הכול 17 מגרשי טניס, מתוכם ארבעה אצטדיונים: המגרש המרכזי, מגרש גרנדסטנד (Grandstand Court), מגרש מס' 3 ומגרש מס' 10.
אצטדיוןשנת בנייהמס' מושביםהמגרש המרכזי198111,400מגרש גרנדסטנד19955,000מגרש מס' 320114,000מגרש מס' 1019972,000

 רשימת הזוכים 
הרשימה מתחילה באלוף הראשון בעידן הפתוח בטניס, ב-1969.

 יחידים 
שנהמנצחמקום שניתוצאה1969 קליף ריצ'י אלן סטון6–1, 6–21970 קן רוזוול קליף ריצ'י7–9, 9–7, 8–61971 סטאן סמית חואן חיסברט סניור7–6, 6–31972 ג'ימי קונורס גיז'רמו וילאס6–3, 6–31973 איליה נסטסה מנואל אורנטס5–7, 6–3, 6–41974 מארטי ריסן רוברט לוץ7–6, 7–61975 טום גורמן שרווד סטיוארט7–5, 2–6, 6–41976 רוסקו טאנר אדי דיבס7–6, 6–31977 הרולד סולומון מארק קוקס6–2, 6–31978 אדי דיבס ראול רמירס5–7, 6–3, 6–21979 פיטר פלמינג רוסקו טאנר6–4, 6–21980 הרולד סולומון פרנסיסקו גונסאלס7–6, 6–31981 ג'ון מקנרו כריס לואיס6–3, 6–41982 איוואן לנדל סטיב דנטון6–2, 7–61983 מאטס וילנדר ג'ון מקנרו6–4, 6–41984 מאטס וילנדר אנדש יאריד7–6, 6–31985 בוריס בקר מאטס וילנדר6–4, 6–21986 מאטס וילנדר ג'ימי קונורס6–4, 6–11987 סטפן אדברג בוריס בקר6–4, 6–11988 מאטס וילנדר סטפן אדברג3–6, 7–6, 7–61989 בראד גילברט סטפן אדברג6–4, 2–6, 7–61990 סטפן אדברג בראד גילברט6–1, 6–11991 גי פורז'ה פיט סמפראס2–6, 7–6, 6–41992 פיט סמפראס איוואן לנדל6–3, 3–6, 6–31993 מייקל צ'אנג סטפן אדברג7–5, 0–6, 6–41994 מייקל צ'אנג סטפן אדברג6–2, 7–51995 אנדרה אגאסי מייקל צ'אנג7–5, 6–21996 אנדרה אגאסי מייקל צ'אנג7–6, 6–41997 פיט סמפראס תומאס מוסטר6–3, 6–41998 פטריק ראפטר פיט סמפראס1–6, 7–6, 6–41999 פיט סמפראס פטריק ראפטר7–6, 6–32000 תומאס אנקוויסט טים הנמן7–6, 6–42001 גוסטבו קוורטן פטריק ראפטר6–1, 6–32002 קרלוס מויה לייטון יואיט7–5, 7–62003 אנדי רודיק מארדי פיש4–6, 7–6, 7–62004 אנדרה אגאסי לייטון יואיט6–3, 3–6, 6–22005 רוג'ר פדרר אנדי רודיק6–3, 7–52006 אנדי רודיק חואן קרלוס פררו6–3, 6–42007 רוג'ר פדרר ג'יימס בלייק6–1, 6–42008 אנדי מארי נובאק ג'וקוביץ'7–6, 7–62009 רוג'ר פדרר נובאק ג'וקוביץ'6–1, 7–52010 רוג'ר פדרר מארדי פיש6–7, 7–6, 6–42011 אנדי מארי נובאק ג'וקוביץ'6–4, 3–0 פרישה2012 רוג'ר פדרר נובאק ג'וקוביץ'6–0, 7–62013 רפאל נדאל ג'ון איזנר7–6, 7–62014 רוג'ר פדרר דויד פרר6–3, 1–6, 6–22015 רוג'ר פדרר נובאק ג'וקוביץ'7–6, 6–32016 מרין צ'יליץ' אנדי מארי6–4, 7–52017 גריגור דימיטרוב ניק קיריוס6–3, 7–52018 נובאק ג'וקוביץ' רוג'ר פדרר6–4, 6–42019 דנייל מדבדב דויד גופן7–6, 6–42020 נובאק ג'וקוביץ' מילוש ראוניץ'1–6, 6–3, 6–42021 אלכסנדר זברב אנדריי רובליוב6–2, 6–32022 בורנה צ'וריץ' סטפנוס ציציפס7–6, 6–22023 נובאק ג'וקוביץ' קרלוס אלקרס5–7, 7–6, 7–62024 יאניק סינר פרנסס טיאפו7–6, 6–22025 קרלוס אלקרס יאניק סינר0–5 פרישה

 יחידות 
שנהאלופהמקום שניתוצאה1969 לזלי טרנר בורי גייל שנפרופרישה במצב 1–6, 7–5, 10–101970 רוזמרי קסלס ננסי ריצ'י גאנטר6–3, 6–31971 וירג'יניה וייד לינדה טוארו6–3, 6–31972 מרגרט קורט איבון גולגונג3–6, 6–2, 7–51973 איבון גולגונג כריס אוורט6–2, 7–51974–1987לא נערך1988 ברברה פוטר הלן קלסי6–2, 6–21989–2003לא נערך2004 לינדזי דבנפורט ורה זבונרבה6–3, 6–22005 פטי שנידר אקיקו מוריגמי6–4, 6–02006 ורה זבונרבה קטרינה סרבוטניק6–2, 6–42007 אנה צ'קבטדזה אקיקו מוריגמי6–1, 6–32008 נדיה פטרובה נטלי דשי6–2, 6–1↓ טורניר פרמייר 5 ↓2009 ילנה יאנקוביץ' דינארה סאפינה6–4, 6–22010 קים קלייסטרס מריה שראפובה2–6, 7–6(7–4), 6–22011 מריה שראפובה ילנה יאנקוביץ'4–6, 7–6(7–3), 6–32012 לי נה אנג'ליק קרבר1–6, 6–3, 6–12013 ויקטוריה אזרנקה סרינה ויליאמס2–6, 6–2, 7–6(8–6)2014 סרינה ויליאמס אנה איבנוביץ'6–4, 6–12015 סרינה ויליאמס (2) סימונה האלפ6–3, 7–6(7–5)2016 קרולינה פלישקובה אנג'ליק קרבר6–3, 6–12017 גרביניה מוגורוסה סימונה האלפ6–1, 6–02018 קיקי ברטנס סימונה האלפ2–6, 7–6(8–6), 6–22019 מדיסון קיז סבטלנה קוזנצובה7–5, 7–62020 ויקטוריה אזרנקה נאומי אוסקהלא שוחק בשל פרישה2021 אשלי ברטי ג'יל טייכמן6–3, 6–12022 קרולין גרסיה פטרה קביטובה6–2, 6–42023 קוקו גוף קרולינה מוצ’ובה6–3, 6–42024ארינה סבלנקה ג'סיקה פגולה6–3, 6–42025 איגה שוויונטק ג'סמין פאוליני7–5, 6–4

קישורים חיצוניים



 הערות שוליים 

קטגוריה:טורנירים בסבב ה-ATP
קטגוריה:תחרויות טניס בארצות הברית
קטגוריה:טורנירים בסבב ה-WTA
קטגוריה:סינסינטי: ספורט